stanford-oval/wikipedia huggingface dataset:
เพ็งอิม
สระและตัวสะกด

ภาษาแต้จิ๋วประกอบด้วยสระเดี่ยวและสระประสม 2 ถึง 3 เสียง โดยมีการปรากฎคู่กับตัวสะกดต่างกันไป รูปแบบประสมสระและตัวสะกดที่อาจเจอได้ทั้งหมดในภาษาแต้จิ๋วสำเนียงซัวเถาแสดงด้วยเพ็งอิมดังนี้
| สระ | ตัวสะกด> - | ตัวสะกด> n [~] * | ตัวสะกด> m [m] ม | ตัวสะกด> ng [ŋ] ง | ตัวสะกด> b [p̚] บ | ตัวสะกด> g [k̚] ก | ตัวสะกด> h [ʔ] (กักเส้นเสียง) |
| --- | --- | --- | --- | --- | --- | --- | --- |
| a อา | a อา | an อา* | am อัม | ang อัง | ab อับ | ag อัก | ah อะ |
| e[ɯ] อือ | e อือ |  |  | eng อึง |  | eg อึก |  |
| ê[e] แอ / เอ | ê แอ | ên แอ* |  | êng เอ็ง |  | êg เอ็ก | êh แอะ |
| i อี | i อี | in อี* | im อิม | ing อิง | ib อิบ | ig อิก | ih อิ |
| o ออ / โอ | o ออ |  |  | ong อง |  | og อก | oh เอาะ |
| u อู | u อู |  |  | ung อุง |  | ug อุก | uh อุ |
| ai ไอ | ai ไอ | ain ไอ* |  |  |  |  |  |
| ao[au] เอา | ao เอา | aon เอา* |  |  |  |  | aoh เอา(ะ) |
| ia เอีย | ia เอีย | ian เอีย* | iam เอียม | iang เอียง | iab เอียบ | iag เอียก | iah เอียะ |
| io เอีย | io เอีย | ion เอีย* |  | iong ยง |  | iog ยก | ioh เอียะ |
| iu อิว | iu อิว | iun อิว* |  |  |  |  |  |
| oi โอย | oi โอย | oin โอย* |  |  |  |  | oih โอย(ะ) |
| ou โอว | ou โอว | oun โอว* |  |  |  |  |  |
| ua อ้ว | ua อัว | uan อัว* | uam อวม | uang อวง | uab อวบ | uag อวก | uah อัวะ |
| uê[ue] อวย | uê อวย | uên อวย* |  |  |  |  | uêh เอวะ |
| ui อุย | ui อุย | uin อุย* |  |  |  |  |  |
| iao[iau] เอียว | iao เอียว |  |  |  |  |  |  |
| uai ไอว | uai ไอว | uain ไอว* |  |  |  |  |  |
| (ไม่มีสระ) |  |  | m อึม | ng อึง |  |  |  |
ในที่นี้ n ไม่ได้แทนตัวสะกดแต่แสดงถึงการลงท้ายด้วยเสียงนาสิก ในที่นี้แทนด้วย * แต่โดยทั่วไปคนไทยไม่สามารถแยกแยะเสียงนี้ได้ จึงได้ยินเหมือนกรณีไม่มี n และเวลาเขียนเป็นคำทับศัพท์ก็มักจะละเสียงนี้ไปเลย
บางรูปสระจะออกเสียงต่างกันขึ้นอยู่กับว่ามีตัวสะกดหรือไม่ เช่น ê จะเป็นสระเอเมื่อมีตัวสะกด แต่จะเป็นสระแอเมื่อไม่มีตัวสะกด
o จะเป็นสระโอเมื่อมีตัวสะกด แต่จะเป็นสระออเมื่อไม่มีตัวสะกด
io นั้นเป็นเสียงสระอี+โอ ฟังแล้วคล้ายสระเอีย แต่ว่าเป็นคนละสระกับ ia ซึงเป็นสระอี+อา นอกจากนี้แล้วยังมีบางสำเนียงที่มีเสียง iê คือเป็นสระอี+เอ ทั้งหมดนี้คนไทยมักได้ยินเป็น "เอีย" แยกแยะได้ลำบาก
เสียง aoh เป็นสระเอาที่มีการกักเส้นเสียง ส่วน oih แทนเสียงสระโอและตัวสะกด ย ที่มีการกักเส้นเสียง เนื่องจากเป็นเสียงที่ไม่สามารถแสดงด้วยระบบการเขียนอักษรไทยได้ เวลาทับศัพท์จึงมักเขียนเป็น "เอา" และ "โอย" เฉย ๆ
สระและตัวสะกด > ความแตกต่างระหว่างสำเนียงถิ่น

นอกจากตารางข้างต้นที่ยกมาซึ่งเป็นของสำเนียงซัวเถาแล้ว ในสำเนียงถิ่นอื่น ๆ ยังมีเสียงที่ต่างออกไปเล็กน้อยในรายละเอียด ซึ่งอาจแสดงด้วยเพ็งอิมที่ต่างกัน โดยรวมแล้วสำเนียงเหยี่ยวเพ้งเกือบเหมือนกับสำเนียงซัวเถา ตารางต่อไปนี้แสดงการเปรียบเทียบเสียงในกรณีทั่วไป ไม่รวมข้อยกเว้นต่าง ๆ สำหรับบางกรณีเฉพาะ
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ซัวเถา | เหยี่ยวเพ้ง | แต้จิ๋ว | เถ่งไฮ่ | โผวเล้ง | กิ๊กเอี๊ย | เตี่ยเอี๊ย | ไหฮง | ตัวอย่าง |
| e |  |  |  | e |  | u | i | 余, 许, 猪, 祠 |
| oi |  |  |  | ôi |  |  | ei | 鞋 |
| uin |  |  |  | ui | ui | uain |  | 跪, 柜 |
| oin | oin/êng |  |  | ain | ain | ain | ain | 闲, 殿 |
| oih |  |  |  |  |  |  | eih | 狹 |
| iao/iou | iao | iou | iou | io/iao |  |  |  | 摇, 要 |
| io |  | ie | ie | io |  |  |  | 腰 |
| ion |  | ien | ien | ion |  |  |  | 羊 |
| ioh |  | ieh | ieh | ioh |  |  |  | 借, 惜, 药, 石 |
| am[am] |  |  | ang[aŋ] | am[am] |  |  |  | 庵 |
| ab[ap] |  |  | ag[ak] | ap |  |  |  | 盒 |
| iam[iam] |  | iem[iem] | iang[iaŋ] | iam[iam] |  |  |  | 严 |
| iab[iap] |  | ieb[iep] | iag [iak] | iap |  |  |  | 压 |
| im[im] |  |  | ing [iŋ] | im |  |  |  | 音 |
| ib[ip] |  |  | ig  [ik] | ip |  |  |  | 湿 |
| ang[aŋ] |  |  |  | ang |  |  |  | 安 |
| ag [ak] |  |  |  | âk |  |  |  | 达 |
| iang[iaŋ] |  | iêng[ieŋ] |  | iang |  |  |  | 仙 |
| iag [iak] |  | iêg[iek] |  | iâk |  |  |  | 杰, 设 |
| uang[uaŋ] |  | uêng[ueŋ] |  | uâng |  |  |  | 全, 完, 缘, 弯 |
| uag [uak] |  | uêg [uek] |  | uâk |  |  |  | 粤 |
| eng [ɯŋ] | eng/ing |  |  | êng/ung | êng[eŋ] | ing[iŋ] | ng/eng | 斤 |
| eg [ɯk] |  |  |  | êg [ek] | êg [ek] | ig[ik] |  | 乞 |
| ing[iŋ] |  |  |  | ing | êng[eŋ] |  | in[in] | 因 |
| ung[uŋ] |  |  |  | ung |  |  | un[un] | 温 |
ปลาสร้อยน้ำเงิน

| ปลาสร้อยน้ำเงิน |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Cirrhinus
สปีชีส์:: C.  caudimaculatus
ชื่อทวินาม
Cirrhinus caudimaculatus (Fowler, 1934)

ชื่อพ้อง
 Gymnostomus caudimaculatus Fowler, 1934
ปลาสร้อยน้ำเงิน หรือ ปลาสร้อยปีกแดง ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Cirrhinus  caudimaculatus อยู่ในวงศ์ปลาตะเพียน (Cyprinidae) มีรูปร่างที่เพรียวยาว ท้องป่องออก เหนือครีบหลังหลังช่องปิดเหงือกมีแถบสีน้ำเงิน ครีบหลังค่อนข้างใหญ่ โคนครีบหางมีแต้มสีคล้ำ ครีบหางสีส้มเว้าเป็นแฉกและมีขอบสีเข้ม
มีขนาดประมาณ 25–30 เซนติเมตร มีพฤติกรรมการหากินเช่นเดียวกับปลาในสกุลเดียวกัน หรือปลาในสกุล Henicorhynchus ซึ่งเป็นชื่อพ้องของกันและกัน
พบในลุ่มแม่น้ำเจ้าพระยา บริเวณภาคกลางของประเทศไทย และในลุ่มแม่น้ำโขง และยังเลี้ยงเป็นปลาสวยงาม แต่จัดได้ว่าเป็นปลาที่เลี้ยงยาก และมีนิสัยดุชอบไล่ไถเกล็ดปลาตัวอื่น เป็นปลาที่กินอาหารช้าและกินยาก และเป็นปลาที่กระโดดเก่งอีกด้วย
แหล่งข้อมูลอื่น

ข้อมูลปลาสร้อยน้ำเงิน
วัดหมื่นเงินกอง

| วัดหมื่นเงินกอง |
| --- | --- |

ที่ตั้ง: ตำบลพระสิงห์ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหมื่นเงินกอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
วัดหมื่นกองสร้างขึ้นในสมัยราชวงศ์มังราย ในรัชกาลของพญากือนา สร้างเมื่อ พ.ศ. 2070 ได้รับพระราชทานวิสุงคามสีมาเมื่อ พ.ศ. 2071 โดยชื่อ "หมื่นเงินกอง" คือชื่อของมหาอำมาตย์ตำแหน่งขุนคลังท่านหนึ่งในรัชกาลพระเจ้ากือนา
อาคารเสนาสนะทีสำคัญ ได้แก วิหารทรงพื้นเมืองมีการบูรณะเมื่อ พ.ศ. 2534 เป็นวิหารที่มีลวดลายแกะสลัก อุโบสถทรงพื้นเมือง ศิลปะล้านนาลวดลายแกะสลักปิดทอง เจดีย์ทรงปราสาทฐานสี่เหลี่ยมย่อมุมสูง มีเรือนธาตุย่อมุม มีซุ้มจรนำประดิษฐานพระพุทธรูปทั้งสี่ด้านองค์ระฆังกลม บัลลังค์ย่อมุม ถัดขึ้นไปเป็นปล้องไฉน ปลียอดและฉัตร
เชร็ค 3 (วิดีโอเกม)

| เชร็ค 3 |
| --- | --- |
ผู้พัฒนา: 7 Studios (Xbox 360 and PC)  Amaze Entertainment (Wii, PS2 and PSP)  Vicarious Visions (Nintendo DS and GBA)  Gameloft (Mobile)
ผู้จัดจำหน่าย: Activision
แต่งเพลง: Winifred Phillips 
เครื่องเล่น: เกมบอยแอ็ดวานซ์ โมบาย นินเทนโด ดีเอส พีซี เพลย์สเตชัน 2 PlayStation Portable วี เอกซ์บอกซ์ 360
วางจำหน่าย: PSP 
แนว: Action และ ผจญภัย
รูปแบบ: Single player, Multiplayer
ผู้พากย์เสียงตัวละคร

John Cleese ... King Harold, Narrator
Michael Gough ... เชร็ค, Announcer
Mark Moseley ... เจ้าลาด็องกี้, Stage Hand, Bandit #3
Andre Sogliuzzo ... Puss in Boots, Jock Captain, Pirate #1, Evil Trees
James Arnold Taylor ... Arthur Pendragon (Artie) , Prince Charming, โนม
Holly Fields ... Princess Fiona, Witch #3, Ogre Baby
Erin Mathews ... Sleeping Beauty, Witch #4, Dronkey
Jon Curry ... Merlin, Evil Knight #3, Pirate #2
Natalie Lander ... Lady of the Lake, Witch #2, Ogre Baby
Jim Meskimen ... Hook, Attendant #2, Geek
Cody Cameron ... Pinocchio, Evil Pinocchio, Jock #2
Susan Blakeslee ... Wicked Queen, Witch #1, Dronkey
Sean Bishop ... Cyclops, Attendant #3
Conrad Vernon ... Gingy (Gingerbread Man), Evil Knight #1, Jock #1
Phil Lamarr ... Sir Lancelot, Peasant #2, Attendant #1
Jess Harnell ... Pirate Captain, Peasant Actor, Evil Knight #3
Amanda Troop ... ซินเดอเรลล่า, Dronkey, Ogre Baby
Roger Rose ... Peasant #1, Bandit #1, Pirate #3
Margaret Tang ... Director
Tom McGrath ... Skipper
แหล่งข้อมูลอื่น

Activision Official Website
Shrek the Third - the Official Game Website เก็บถาวร 2009-01-23 ที่ เวย์แบ็กแมชชีน
Shrek the Third Walkthrough and Strategy Guide เก็บถาวร 2007-06-04 ที่ เวย์แบ็กแมชชีน
Shrek the Third at MobyGames
Shrek the Third page เก็บถาวร 2011-05-25 ที่ เวย์แบ็กแมชชีน at Gamespot
Shrek the Third at Gaming.Wikia
ถั่วลิสง

| ถั่วลิสง |
| --- | --- |

ถั่วลิสง

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
สกุล:: Arachis
สปีชีส์:: A.  hypogaea
ชื่อทวินาม
Arachis hypogaea L.

ถั่วลิสง ถั่วคุด หรือ ถั่วดิน จัดเป็นพืชตระกูลถั่ว
รสชาติและสรรพคุณ

รสหวาน ช่วยบำรุงปอดและกระเพาะอาหาร แก้ไอ ขับปัสสาวะ กระตุ้นน้ำนม เหมาะกับผู้ที่มีอาการไอแห้ง ร่างกายอ่อนแอ
คุณค่า

มีน้ำมันถั่ว โปรตีน วิตามิน ชะลอความเสื่อมสภาพของร่างกาย บำรุงสมอง เสริมความจำ
ข้อพึงสังเกต

ผู้ที่เป็นเชื้อราตามมือและเท้า หรือมีอาการท้องร่วง และผู้ที่มีอาการแพ้ ไม่ควรรับประทาน
การผลิตและการค้า

ถั่วลิสงมีการผลิตกันอย่างแพร่หลายในภูมิของโลกโดยเฉพาะภาคเขตร้อนและกึ่งเขตร้อน ประเทศจีนสามารถผลิตถั่วลิสงได้มากถึง 37% แอฟริกา 25% อินเดีย 21%, อเมริกา 8% และโอเชียเนีย 6% (สำหรับประเทศผู้ผลิตที่สำคัญดูตาราง) การส่งออกที่สำคัญคือประเทศอินเดีย ซึ่งคิดเป็นสัดส่วน 37% ของการส่งออกทั่วโลก อาร์เจนตินา 13% สหรัฐอเมริกา 10% จีน 8% และมาลาวีสำหรับ 5% ผู้นำเข้าที่สำคัญ ได้แก่ เนเธอร์แลนด์ ซึ่งคิดเป็นสัดส่วน 17% ของการนำเข้าทั้งโลก (ส่วนใหญ่จะถูกส่งต่อไปยังประเทศอื่น ๆ ในสหภาพยุโรป) อินโดนีเซีย นำเข้าถั่วลิสง 10% ของการนำเข้าทั้งโลก และ เม็กซิโก 7%, เยอรมนี 6% และรัสเซีย 5% ของการนำเข้าทั้งโลกตามลำดับ 
ในสหรัฐอเมริกา รัฐจอร์เจียเป็นแหล่งปลูกถั่วลิสงมากที่สุดตามมาด้วยรัฐเท็กซัสและรัฐอลาบามาตามลำดับ Dothan เป็นเมืองที่มีการจัดเทศกาลถั่วลิสงแห่งชาติที่จัดตั้งขึ้นในปี 1938 และจัดขึ้นในแต่ละฤดูใบไม้ร่วงเพื่อเป็นเกียรติแก่เกษตรกรผู้ปลูกถั่วลิสงและเฉลิมฉลองการเก็บเกี่ยว
| ตารางแสดงประเทศที่ผลิตถั่วลิสงที่ใหญ่ที่สุดของโลก (ล้าน ตันs)> ลำดับ | ตารางแสดงประเทศที่ผลิตถั่วลิสงที่ใหญ่ที่สุดของโลก (ล้าน ตันs)> ประเทศ | ตารางแสดงประเทศที่ผลิตถั่วลิสงที่ใหญ่ที่สุดของโลก (ล้าน ตันs)> ปริมาณ |
| --- | --- | --- |
| 1 | จีน | 17.0 |
| 2 | อินเดีย | 9.5 |
| 3 | ไนจีเรีย | 3.0 |
| 4 | สหรัฐอเมริกา | 1.9 |
| 5 | พม่า | 1.4 |
| ทั้งหมด | โลก | 46 |
แหล่งข้อมูลอื่น

Peanut-boss เวบไทย เวบถั่วลิสงล้วนๆ เวบบอร์ดการเกษตร
ข้อมูลถั่วลิสงโดยกรมส่งเสริมการเกษตร เก็บถาวร 2007-02-08 ที่ เวย์แบ็กแมชชีน
ฐานข้อมูลถั่วลิสงโดยกรมวิชาการเกษตร เก็บถาวร 2007-03-28 ที่ เวย์แบ็กแมชชีน
ข้อมูลถั่วลิสง เก็บถาวร 2007-02-02 ที่ เวย์แบ็กแมชชีน
วัดลำผักชี

| วัดลำผักชี |
| --- | --- |
ที่ตั้ง: แขวงลำผักชี เขตหนองจอก กรุงเทพมหานคร
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระศรีปริยัติมงคล (นิยม กิตฺติเมธี ป.ธ.9)
 สถานีย่อยพระพุทธศาสนา
วัดลำผักชี เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระศรีปริยัติมงคล (นิยม กิตฺติเมธี ป.ธ.9) ดำรงตำแหน่งเจ้าอาวาส
วัดลำผักชีตั้งวัดเมื่อวันที่ 11 ธันวาคม พ.ศ. 2530 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2536 โดยหลวงพ่อเฉย ปัญญาวุฒโท หรือคุณพ่อเฉย เล็กใจซื่อ และคุณแม่จ้อย เล็กใจซื่อ (ภรรยา) เป็นผู้มีจิตศรัทธาเลื่อมใสในพระพุทธศาสนา บริจาคที่ดิน เนื้อที่ 10 ไร่ ให้แก่คุณน่วม นันทวิชัย เพื่อสร้างวัด จึงหารือกับท่านเจ้าคุณ วินัยสารสุธี วัดพระศรีมหาธาตุวรมหาวิหาร เขตบางเขน กรุงเทพมหานคร และท่านพระครูนิบัญธรรมวินิจ เจ้าคณะอำเภอฝ่ายธรรมยุติ เจ้าอาวาสวัดประสิทธิไพศาล อำเภอชุมแพ จังหวัดขอนแก่น เริ่มแรกสร้างเป็นสำนักสงฆ์โดยให้พระครูสมุห์ ยุทธสาร ญาณิสสโร (ศิษย์ของท่านพระครูนิบุญธรรมวินิจ เข้ามาดูแลรักษาและดำเนินการก่อสร้าง เมื่อวันที่ 19 มิถุนายน พ.ศ. 2519 ต่อมาคุณน่วม นันทวิชัย พร้อมคณะ กราบทูลสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก วัดราชบพิธสถิตมหาสีมารามเพื่อขอประทานตั้งชื่อวัด จึงได้ประทานชื่อให้ว่า "วัดลำผักชี"
10 กุมภาพันธ์

วันที่ 10 กุมภาพันธ์ เป็นวันที่ 41 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 324 วันในปีนั้น (325 วันในปีอธิกสุรทิน)
เหตุการณ์

พ.ศ. 1800 (ค.ศ. 1258) - ฮูลากูข่านนำกองทัพมองโกลบุกยึดและเผาทำลายกรุงแบกแดด เป็นการสิ้นสุดการปกครองของคอลีฟะห์แห่งราชวงศ์อับบาซิด
พ.ศ. 2305 (ค.ศ. 1763) - จักรวรรดิฝรั่งเศสในอเมริกาเหนือยุติลงเมื่อบริเตนและสเปน แบ่งดินแดนนิวฟรองตามสนธิสัญญาปารีส
พ.ศ. 2383 (ค.ศ. 1840) - สมเด็จพระราชินีนาถวิกตอเรีย แห่งสหราชอาณาจักร ทรงเสกสมรสกับเจ้าฟ้าชายอัลเบิร์ต แห่งเซกโคเบิร์ก-กอธธา
พ.ศ. 2480 (ค.ศ. 1937) - ก่อตั้งสนามศุภชลาศัย
พ.ศ. 2485 (ค.ศ. 1942) - ญี่ปุ่นยึดครองเกาะนิวไอร์แลนด์และเกาะนิวบริเตนตะวันตก
พ.ศ. 2505 (ค.ศ. 1962) - สหรัฐอเมริกาแลกเปลี่ยนรูดอล์ฟ อะเบลล์ สายลับของโซเวียตที่ถูกจับโดยเอฟบีไอกับแกรี พาวเวอร์ส นักบินประจำเครื่องบินจารกรรมของสหรัฐอเมริกา ที่ถูกยิงตกในโซเวียต
พ.ศ. 2512 (ค.ศ. 1969) - มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 หลังไม่มีการเลือกตั้ง 12 ปี ตั้งแต่รัฐประหารในประเทศไทย พ.ศ. 2500 ผลการเลือกตั้ง พรรคสหประชาไทยของจอมพลถนอม กิตติขจร ได้รับเสียงข้างมาก
พ.ศ. 2513 (ค.ศ. 1970) - ผู้ก่อการร้ายโจมตีสายการบินแอล อัล ที่ท่าอากาศยานเมืองบาวาเรีย ประเทศเยอรมนี มีผู้เสียชีวิต 1 คน ขบวนการกู้ชาติปาเลสไตน์อ้างความรับผิดชอบ
พ.ศ. 2539 (ค.ศ. 1996) - คอมพิวเตอร์นักหมากรุก "ดีปบลู" เอาชนะแกร์รี แคสพารอฟ นักหมากรุกรางวัลอินเตอร์แนชันแนลแกรนด์มาสเตอร์ และแชมป์โลกเป็นครั้งแรก
พ.ศ. 2544 (ค.ศ. 2001) - สมเด็จพระบรมโอรสาธิราชฯ สยามมกุฎราชกุมาร ทรงประกอบพิธีอภิเษกสมรสกับหม่อมศรีรัศมิ์ มหิดล ณ อยุธยา
วันเกิด

พ.ศ. 2446 (ค.ศ. 1903) - สอ เสถบุตร นักเขียนชาวไทย (ถึงแก่กรรม 9 กันยายน พ.ศ. 2513)
พ.ศ. 2473 (ค.ศ. 1930) - โรเบิร์ต แวกเนอร์ นักแสดงชาวอเมริกัน
พ.ศ. 2480 (ค.ศ. 1937) - โรเบอร์ตา แฟล็ก นักร้อง-นักแต่งเพลง ชาวอเมริกัน
พ.ศ. 2485 (ค.ศ. 1942) - สุรางค์ เปรมปรีดิ์ ประธานกรรมการมูลนิธิเรวดี เทียนประภาส อดีตผู้อำนวยการประกวดมิสยูนิเวิร์สไทยแลนด์
พ.ศ. 2493 (ค.ศ. 1950) - มาร์ก สปิตซ์ นักจัดรายการโทรทัศน์ อดีตนักว่ายน้ำชาวอเมริกัน
พ.ศ. 2505 (ค.ศ. 1962) - ตู้ เต๋อเว่ย นักแสดงและนักร้องชาวฮ่องกง และ ไต้หวัน
พ.ศ. 2507 (ค.ศ. 1964) - ชาง โฮ ชอย แชมป์โลกมวยสากลชาวเกาหลีใต้
พ.ศ. 2513 (ค.ศ. 1970) - นูรุดดีน เนย์เบ็ต อดีตนักฟุตบอลในตำแหน่งกองหลัง
พ.ศ. 2517 (ค.ศ. 1974) - เอลิซาเบท แบงส์ นักแสดงชาวอเมริกัน
พ.ศ. 2529 (ค.ศ. 1986) -
นาอูเอล กุซมัน นักฟุตบอลชาวอาร์เจนตินา
ราดาเมล ฟัลกาโอ การ์ซีอา นักฟุตบอลชาวโคลมเบีย
พ.ศ. 2533 (ค.ศ. 1990) - ชเว ซูยอง นักร้องชาวเกาหลี
พ.ศ. 2534 (ค.ศ. 1991) - เอมมา โรเบิตส์ นักแสดงและนักร้องชาวอเมริกัน
พ.ศ. 2536 (ค.ศ. 1993)
เควิน อินเกรโซ นักฟุตบอลลูกครึ่งฟิลิปปินส์–เยอรมัน
มีอา คาลิฟา นักแสดงหนังผู้ใหญ่ลูกครึ่งเลบานอน-อเมริกัน
พ.ศ. 2537 (ค.ศ. 1994)
ซน นาอึน นักร้องชาวเกาหลี
คัง ซึลกิ นักร้องชาวเกาหลี
มิเกล อัลมิรอน นักฟุตบอลชาวปารากวัย
พ.ศ. 2538 (ค.ศ. 1995) - นาบี เกอีตา นักฟุตบอลชาวกินี
พ.ศ. 2540 (ค.ศ. 1997) - โคลอี เกรซ มอเรตซ์ นักแสดงชาวอเมริกัน
วันถึงแก่กรรม

พ.ศ. 2553 (ค.ศ. 2010) - ชาร์ลส์ วิลสัน นักการเมืองชาวอเมริกัน (เกิด 1 มิถุนายน พ.ศ. 2476)
พ.ศ. 2560 (ค.ศ. 2017) - สุชาติ พรหมรุ่งโรจน์ เจ้าของนามปากกา "หมูนินจา" (เกิด 23 ตุลาคม พ.ศ. 2502)
พ.ศ. 2564 (ค.ศ. 2021) - แลร์รี ฟลินต์ นักธุรกิจสิ่งพิมพ์ชาวอเมริกัน (เกิด 1 พฤศจิกายน พ.ศ. 2485)
วันสำคัญและวันหยุดเทศกาล

วันสถาปนากองอาสารักษาดินแดน
พ.ศ. 2518 - วันตรุษจีน
พ.ศ. 2537 - วันตรุษจีน
พ.ศ. 2556 - วันตรุษจีน
พ.ศ. 2567 - วันตรุษจีน
แหล่งข้อมูลอื่น

BBC: On This Day เก็บถาวร 2023-03-26 ที่ เวย์แบ็กแมชชีน
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
พระพุทธมณีรัตนปฏิมากร

| พระพุทธมณีรัตนปฏิมากร |
| --- | --- |

ชื่อเต็ม: พระพุทธมณีรัตนปฏิมากร
ชื่อสามัญ: พระแก้วมรกตน้อย
ประเภท: พระพุทธรูป
ศิลปะ: ปางมารวิชัย
ความกว้าง: 9.5 นิ้ว
วัสดุ: หยกเขียวเข้ม
สถานที่ประดิษฐาน: พระที่นั่งอัมพรสถาน พระราชวังดุสิต
 ส่วนหนึ่งของสารานุกรมพระพุทธศาสนา
พระพุทธมณีรัตนปฏิมากร เป็นพระพุทธรูปหยกเขียวถือเป็นพระพุทธรูปที่สำคัญอีกองค์หนึ่งของประเทศไทย เดิมประดิษฐานอยู่ ณ หอพระสุราลัยพิมาน พระบรมมหาราชวัง ปัจจุบันประดิษฐานอยู่ที่พระที่นั่งอัมพรสถาน พระราชวังดุสิต
ประวัติ

พระพุทธมณีรัตนปฏิมากร เป็นพระพุทธรูปที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัวทรงพระกรุณาโปรดเกล้าให้สร้างขึ้นเพื่อเป็นพระแก้วประจำรัชกาลของพระองค์ เป็นพระหยกสีเขียวเข้ม ศิลปะแบบรัตนโกสินทร์ สร้างเมื่อพุทธศักราช 2457 หน้าตักกว้างประมาณ 9.5 นิ้ว มีชื่ออีกชื่อคือ พระแก้้วมรกตน้อย
ประเพณีและพิธีการ

ไม่ปรากฏเอกสารหรือหลักฐานว่าใช้พระพุทธมณีรัตนปฏิมากรในวาระโอกาสใดในอดีต ทั้งนี้เมื่อวันที่ 27 กรกฎาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้อัญเชิญพระพุทธมณีรัตนปฏิมากร จากพระที่นั่งอัมพรสถาน พระราชวังดุสิต ไปในพิธีเจริญพระพุทธมนต์ถวายพระราชกุศลอุทิศถวาย พระบาทสมเด็จพระเจ้าอยู่หัวภูมิพลอดุลยเดช และพิธีเจริญพระพุทธมนต์ถวายพระพรชัยมงคลถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษาสมเด็จพระเจ้าอยู่หัวฯ 28 กรกฎาคม พ.ศ. 2560 ณ พระลานพระราชวังดุสิต
บาร์ดัค

| บาร์ดัค |
| --- | --- |
ตัวละครใน ดราก้อนบอล
ประวัติ
เผ่าพันธุ์: ชาวไซย่า
เพศ: ชาย
บาร์ดัค เป็นตัวละครจากการ์ตูนเรื่องดราก้อนบอล ซึ่งชาวดาวไซย่ามีสถานภาพเป็นนักรบที่เก่งกาจ และกลายร่างเป็นลิงยักษ์ได้เมื่อเห็นพระจันทร์เต็มดวงตราบเท่าที่ตนยังมีหางอยู่ (โดยปกติแล้วจะมีหางเหมือนลิง)
ประวัติ

พ่อแท้ๆ ของโกคูและราดิซ เป็นชาวไซย่าที่มีความสามารถในการต่อสู้สูง แต่ถูกคนอื่นเรียกว่านักรบชั้นต่ำ และถูกฟรีสเซอร์ฆ่าตายไปพร้อมกับการระเบิดของดาวไซย่า แต่ในปี 2012 ได้มีแอนิเมชันออกมาใหม่ เป็นตอนพิเศษ ของบาด็อก กล่าวถึงตอนหลังจากที่บาด็อกถูกโจมตีโดยฟรีเซอร์แล้วก็บังเอิญหลุดกาลเวลาไปยังอดีตในสมัยที่ดาวเบจิต้านั้นยังไม่มีพวกชาวไซย่าอยู่แล้วได้ถูกช่วยไว้โดยชาวดาวดั้งเดิมของที่นั้น ต่อมาได้ต่อสู้กับบรรพบุรุษ ของฟรีเซอร์ที่หน้าตาเหมือนกันเพราะความโกรธที่มีต่อฟรีเซอร์นั้นเองจึงทำให้ได้กลายร่างเป็นซุปเปอร์ไซย่าแล้วก็ชนะไปในที่สุดเลยถือว่าคนที่เป็นซุปเปอร์ไซย่าในตำนาน นั้นก็คือพ่อของโกคูที่ย้อนอดีตไปนั่นเองครับ (ไม่ใช้เนื้อเรื่องหลัก) แต่ในภายหลังได้มีการยืนยันว่าชาวไซย่าที่เป็นซุปเปอร์ไซย่าในตำนานแท้จริงเป็นชาวไซย่าที่มีนามว่ายาโมชิ
ครอบครัว

กิเน (ภรรยา)
ราดิซ (ลูก)
ซุน โกคู (ลูก)
ทีม

บาร์ดัค
โทม่า
บอกอส
พันบูกิน
ฟาช่า
ร่มเกล้า ธุวธรรม

| พลเอกร่มเกล้า ธุวธรรม |
| --- | --- |
เกิด: 23 เมษายน พ.ศ. 2509
เสียชีวิต: 10 เมษายน พ.ศ. 2553 (43 ปี)
คู่สมรส: นิชา หิรัญบูรณะ ธุวธรรม
บิดามารดา: รพีพงศ์ ธุวธรรม วัชรี ธุวธรรม
พลเอก ร่มเกล้า ธุวธรรม หรือที่นิยมเรียกและรู้จักกันในชื่อ เสธ.เปา อดีตรองเสนาธิการกองพลทหารราบที่ 2 รักษาพระองค์ (พล.ร.2 รอ.) เสียชีวิตจากการปะทะกับกลุ่มผู้ชุมนุมแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) ที่แยกคอกวัว เมื่อคืนวันเสาร์ที่ 10 เมษายน พ.ศ. 2553
ประวัติ

พลเอกร่มเกล้า ธุวธรรม เกิดเมื่อวันที่ 23 เมษายน พ.ศ. 2509 เวลาประมาณ 21.00 น. เป็นบุตรคนที่สองของรพีพงศ์ และวัชรี ธุวธรรม มีพี่สาวหนึ่งคน ชื่อ รัดเกล้า วิชญชาติ ชื่อเล่น ไก่
จบการศึกษาจากโรงเรียนเซนต์คาเบรียล, โรงเรียนเตรียมทหาร รุ่นที่ 25 (ตท.25), โรงเรียนนายร้อยพระจุลจอมเกล้า รุ่นที่ 36 (จปร.36), โรงเรียนเสนาธิการทหารบก หลักสูตรหลักประจำ ชุดที่ 76, รัฐประศาสนศาสตร์มหาบัณฑิต สถาบันบัณฑิตพัฒนบริหารศาสตร์ (นิด้า) และขณะที่เสียชีวิตก็กำลังศึกษาในระดับปริญญาโท หลักสูตรรัฐประศาสนศาสตร์มหาบัณฑิต สถาบันบัณฑิตพัฒนาบริหารศาสตร์อยู่ด้วย
เริ่มรับราชการครั้งแรกที่ กองพันทหารราบที่ 2 กรมทหารราบที่ 21 รักษาพระองค์ฯ จังหวัดชลบุรี ในยศร้อยตรี (ร.ต.) เมื่อปี พ.ศ. 2532 เป็น ผู้บังคับกองพันทหารราบที่ 3 กรมทหารราบที่ 2 รักษาพระองค์ฯ จังหวัดปราจีนบุรี เมื่อปี พ.ศ. 2548 เรื่อยมาจนกระทั่งได้รับยศ พันเอก (พ.อ.) ในปี พ.ศ. 2552 โดยมีตำแหน่งสุดท้ายเป็นรองเสนาธิการ กองพลทหารราบที่ 2 รักษาพระองค์ฯ จังหวัดปราจีนบุรี
การเสียชีวิต

พลเอกร่มเกล้า เสียชีวิตจากการปะทะกับกลุ่มผู้ชุมนุมแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) ที่แยกคอกวัว เมื่อคืนวันเสาร์ที่ 10 เมษายน พ.ศ. 2553 ช่วงหัวค่ำ ซึ่งเป็นหนึ่งในการชุมนุมของกลุ่ม นปช.นี้ในปีเดียวกัน โดยมีบาดแผลฉกรรจ์บริเวณศีรษะและลำตัวลักษณะถูกยิงหลายนัด ซึ่งในเหตุการณ์ครั้งนั้นมีผู้บาดเจ็บและเสียชีวิตจำนวนหนึ่งทั้งผู้ชุมนุมและเจ้าหน้าที่ทหาร รวมทั้งนายฮิโรยูกิ มูราโมโตะ สื่อมวลชนชาวญี่ปุ่น
หลังการเสียชีวิตแล้วร่มเกล้าได้รับการพระราชทานยศเป็น พลเอก และได้รับการปูนบำเหน็จพิเศษให้เลื่อนชั้นเงินเดือน 9 ขั้น พร้อมกับที่กองทัพบกได้ขอพระราชทานเครื่องราชอิสริยาภรณ์ ขั้นทวีติยาภรณ์ช้างเผือก (ท.ช.)  ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงรับศพของพลเอกร่มเกล้าไว้ในพระบรมราชานุเคราะห์ในพิธีสวดพระอภิธรรม 7 วัน ที่วัดเทพศิรินทราวาส แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร และเสด็จเป็นองค์ประธานในพิธีการวางพวงมาลาและพระราชทานน้ำหลวงอาบศพ พร้อมด้วย พระบาทสมเด็จพระเจ้าอยู่หัว ขณะทรงดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ต่อมาศพได้ถูกเคลื่อนย้ายไปประกอบพิธีที่วัดเซนต์หลุยส์ แขวงยานนาวา เขตสาทร กรุงเทพมหานคร ก่อนที่จะมีพิธีบรรจุศพซึ่งจัดขึ้นเมื่อวันที่ 23 เมษายน พ.ศ. 2553 ณ สุสานมิสซังโรมันคาทอลิก กรุงเทพฯ"ศานติคาม" ตำบลท่าข้าม  อำเภอสามพราน จังหวัดนครปฐม โดยมีท่านผู้หญิงจรุงจิตต์ ทีขะระ รองราชเลขานุการในพระองค์สมเด็จพระบรมราชชนนีพันปีหลวง เป็นประธานในพิธี
ชีวิตส่วนตัว

ร่มเกล้านับถือศาสนาคริสต์นิกายโรมันคาทอลิก มีชื่อทางศาสนาว่า "คริสโตเฟอร์" มีชื่อเล่นว่า "ก้อง" แต่เพื่อน ๆ นายทหารนิยมเรียกว่า "เปา" ขณะที่เพื่อน ๆ ที่สถาบันบัณฑิตพัฒนบริหารศาสตร์ จะนิยมเรียกว่า "ร่ม" ตามชื่อจริงพยางค์แรก ชีวิตครอบครัวสมรสกับนิชา หิรัญบูรณะ ธุวธรรม (นามสกุลเดิม หิรัญบูรณะ) ซึ่งปัจจุบัน ดำรงตำแหน่งรองเลขาธิการนายกรัฐมนตรี ฝ่ายบริหารและ กรรมการอิสระ บริษัท โกลบอล เพาเวอร์ ซินเนอร์ยี่ จำกัด (มหาชน)เป็นรักษาราชการแทนเลขาธิการนายกรัฐมนตรีระหว่างวันที่ 23 สิงหาคม พ.ศ. 2566 ถึง 5 กันยายน พ.ศ. 2566
พล.อ.ร่มเกล้า เป็นบุตรชายเพียงคนเดียวของครอบครัว ในตอนแรกที่คลอด นายรพีพงศ์ บิดาจะให้ชื่อว่า "ร่มฉัตร" นอกจากนี้แล้ว ยังเป็นผู้ที่เชี่ยวชาญศิลปะการต่อสู้ทั้งมือเปล่าและใช้อาวุธ ทั้งคาราเต้, กระบี่กระบอง และศิลปะการต่อสู้แบบผสม โดยที่เขามักจะสาธิตและฝึกสอนศิลปะการต่อสู้เหล่านี้ให้แก่ทหารใต้บังคับบัญชาเสมอ
เรื่องราวของ พล.อ.ร่มเกล้า ได้ถูกดัดแปลงเป็นละครโทรทัศน์ในชื่อเรื่องปาฏิหาริย์..รักไม่มีวันตาย สร้างโดย เจเอสแอล ออกอากาศทางพีพีทีวี โดยมี พันโทวันชนะ สวัสดี เป็น พล.อ.ร่มเกล้า และสินจัย เปล่งพานิช เป็นนิชา หิรัญบูรณะ ธุวธรรม ซึ่งเมื่อมีข่าวการจัดสร้างละครเรื่องดังกล่าวมีการนำไปบิดเบือนว่าละครเรื่องดังกล่าวเตรียมจะนำออกอากาศทางสถานีโทรทัศน์ไทยพีบีเอส จนผู้บริหารของไทยพีบีเอสต้องออกมาชี้แจงว่าไทยพีบีเอสไม่มีนโยบายผลิตละครเรื่องนี้
รางวัลที่ได้รับ

รางวัลจักรดาวสดุดีประจำปี 2554
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

แด่"พันเอกร่มเกล้า ธุวธรรม" : วีรชนคนดี (กวีวิพากษ์) จากแนวหน้า
งูทับสมิงคลา

| งูทับสมิงคลา |
| --- | --- |

จาก การาวัง, ชวาตะวันตก, ประเทศอินโดนีเซีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูพิษเขี้ยวหน้า Elapidae
สกุล:: งูทับทาง Bungarus (Linnaeus, 1758)
สปีชีส์:: Bungarus candidus
ชื่อทวินาม
Bungarus candidus (Linnaeus, 1758)


ชื่อพ้อง
 Coluber candidus Linnaeus, 1758
งูทับสมิงคลา หรือ งูทับทางน้ำเงิน (อังกฤษ: Malayan krait, blue krait; ชื่อวิทยาศาสตร์: Bungarus candidus) เป็นงูที่มีพิษร้ายแรง งูทับทางชนิดนี้เป็นสมาชิกของสกุล Bungarus และอยู่ในวงศ์ Elapidae
คำอธิบาย

งูทับสมิงคลาอาจมีความยาวรวมประมาณ 108 เซนติเมตร (43 นิ้ว) มีหางยาวประมาณ 16 เซนติเมตร (6.3 นิ้ว)
ด้านหลังมีลวดลายแถบสีน้ำตาลเข้ม สีดำ หรือสีกรมท่า จำนวน 27–34 แถบบนลำตัวและหาง ซึ่งด้านข้างจะแคบและโค้งมน แถบไขว้อันแรกต่อเนื่องกับสีเข้มบริเวณหัว แถบขวางสีเข้มแต่ละแถบจะคั่นด้วยแถบสีเหลืองอมขาวกว้างซึ่งอาจมีจุดสีดำอยู่ และบริเวณท้องมีสีขาวที่มีความสม่ำเสมอ
ลักษณะปรากฏแบบที่แถบสีดำไม่มีแถบสีเหลืองอมขาว ยังสามารถพบได้ในบางส่วนของประชากรงูชนิดนี้ โดยมีรายงานว่าพบในชวาตะวันตกและชวากลาง
เกล็ดหลังเรียงเป็น 15 แถว โดยเกล็ดกลางสันหลังเป็นเกล็ดขนาดใหญ่ลักษณะเป็นรูปหกเหลี่ยม จำนวนเกล็ดท้องระหว่าง 195–237 เกล็ด แผ่นรูทวารเป็นแผ่นเดียว และเป็นแถบเกล็ดเดี่ยว มีจำนวน 37–56 แถบ
การกระจายพันธุ์และถิ่นที่อยู่อาศัย

พบในเอเชียตะวันออกเฉียงใต้ ตั้งแต่อินโดจีนตอนใต้จนถึงเกาะชวาและบาหลี ในประเทศอินโดนีเซีย